CELEX: 32022D0513
Language: lv
Date: 2022-03-29 00:00:00
Title: Politikas un drošības komitejas lēmums (KĀDP) 2022/513 (2022. gada 29. marts), ar ko ieceļ Eiropas Savienības militārās operācijas Vidusjūras reģionā (EUNAVFOR MED IRINI) ES spēku komandieri un atceļ Lēmumu (KĀDP) 2021/1748 (EUNAVFOR MED IRINI/2/2022)

31.3.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 103/12
               
            
         POLITIKAS UN DROŠĪBAS KOMITEJAS LĒMUMS (KĀDP) 2022/513
         (2022. gada 29. marts),
         ar ko ieceļ Eiropas Savienības militārās operācijas Vidusjūras reģionā (EUNAVFOR MED IRINI) ES spēku komandieri un atceļ Lēmumu (KĀDP) 2021/1748 (EUNAVFOR MED IRINI/2/2022)
         POLITIKAS UN DROŠĪBAS KOMITEJA,
         ņemot vērā Līgumu par Eiropas Savienību un jo īpaši tā 38. pantu,
         ņemot vērā Padomes Lēmumu (KĀDP) 2020/472 (2020. gada 31. marts) par Eiropas Savienības militāro operāciju Vidusjūras reģionā (EUNAVFOR MED IRINI) (1) un jo īpaši tā 8. panta 2. punktu,
         tā kā:
         
                     (1)
                  
                  
                     Padome 2020. gada 31. martā pieņēma Lēmumu (KĀDP) 2020/472, kas izveidoja un sāka Eiropas Savienības militāro operāciju Vidusjūras reģionā (EUNAVFOR MED IRINI) ES operācijas komandiera kontradmirāļa Fabio AGOSTINI vadībā.
                  
               
                     (2)
                  
                  
                     Ievērojot Lēmumu (KĀDP) 2020/472, Padome pilnvaroja Politikas un drošības komiteju (PDK) pieņemt lēmumus par EUNAVFOR MED IRINI ES spēku komandiera iecelšanu.
                  
               
                     (3)
                  
                  
                     PDK 2021. gada 28. septembrī pieņēma Lēmumu (KĀDP) 2021/1748 (2), ar ko flotes admirāli Michail MAGKOS iecēla par EUNAVFOR MED IRINI ES spēku komandieri.
                  
               
                     (4)
                  
                  
                     Itālijas militārās iestādes 2022. gada 14. martā ierosināja par EUNAVFOR MED IRINI ES spēku komandieri no 2022. gada 1. aprīļa iecelt jūras spēku kapteini Fabrizio RUTTERI, nomainot flotes admirāli Michail MAGKOS. Minētās iestādes ir norādījušas, ka līdz ar iecelšanu par ES spēku komandieri kapteinis Fabrizio RUTTERI tiks paaugstināts par kontradmirāli.
                  
               
                     (5)
                  
                  
                     ES Militārā komiteja 2022. gada 16. martā atbalstīja Itālijas militāro iestāžu ieteikumu.
                  
               
                     (6)
                  
                  
                     Būtu jāpieņem lēmums par kontradmirāļa Fabrizio RUTTERI iecelšanu.
                  
               
                     (7)
                  
                  
                     Lēmums (KĀDP) 2021/1748 būtu jāatceļ.
                  
               
                     (8)
                  
                  
                     Saskaņā ar 5. pantu Protokolā Nr. 22 par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās ar aizsardzību saistītu Savienības lēmumu un rīcību izstrādē un īstenošanā,
                  
               IR PIEŅĒMUSI ŠO LĒMUMU.
         
            1. pants
            Ar šo kontradmirālis Fabrizio RUTTERI no 2022. gada 1. aprīļa tiek iecelts par Eiropas Savienības militārās operācijas Vidusjūras reģionā (EUNAVFOR MED IRINI) ES spēku komandieri.
         
         
            2. pants
            Ar šo tiek atcelts Lēmums (KĀDP) 2021/1748 (EUNAVFOR MED IRINI/4/2021).
         
         
            3. pants
            Šis lēmums stājas spēkā tā pieņemšanas dienā.
            To piemēro no 2022. gada 1. aprīļa.
         
         
            Briselē, 2022. gada 29. martā
            
               
                  Politikas un drošības komitejas vārdā –
               
               
                  priekšsēdētāja
               
               D. PRONK
            
         
         
            (1)  OV L 101, 1.4.2020., 4. lpp.
         
         
            (2)  Politikas un drošības komitejas Lēmums (KĀDP) 2021/1748 (2021. gada 28. septembris), ar ko ieceļ Eiropas Savienības militārās operācijas Vidusjūras reģionā (EUNAVFOR MED IRINI) ES spēku komandieri un atceļ Lēmumu (KĀDP) 2021/561 (EUNAVFOR MED IRINI/4/2021) (OV L 350, 4.10.2021., 7. lpp.).